b'\n_START_ARTICLE_\nTrije velikani\n_START_PARAGRAPH_\nTrije velikani je ljudska pravljica, ki naj bi izvirala iz Tolmina.\n_START_SECTION_\nUvod\n_START_PARAGRAPH_\nPravljica Trije velikani je ena izmed mnogih slovenskih ljudskih pripovedi, ki so se prena\xc5\xa1ale od ust do ust in se pri tem spreminjale. Zato te iste pravljice sre\xc4\x8dujemo v razli\xc4\x8dnih ina\xc4\x8dicah-variantah. Je del ljudskega slovstva, ki vsebuje pomembno kulturno vrednost, saj z njimi segamo Slovenci dalje v na\xc5\xa1o zgodovino kot z zapisano besedo. Pravljice imajo pomembno vlogo za otroke (Bettelheim)=>vplivajo na njihov besedni zaklad, \xc4\x8dustva, domi\xc5\xa1ljijo, do\xc5\xbeivljanje in podo\xc5\xbeivljanje, moralne vrednote, socializacija, ustvarjalnost, intelektualne sposobnosti in radovednost.\n_START_SECTION_\nPovzetek vsebine pravljice\n_START_PARAGRAPH_\nNeko\xc4\x8d je \xc5\xbeivel mladeni\xc4\x8d, ki je bil zelo mo\xc4\x8dan. Vsi so se ga bali zaradi njegove mo\xc4\x8di in tako ga nih\xc4\x8de ni hotel vzeti v slu\xc5\xbebo. Ni mu preostalo drugega kot da je stopil do kralja in ga prosil za delo. Tudi on se ga je bal in se ga je posku\xc5\xa1al znebiti. Premi\xc5\xa1ljeno ga je poslal v tujo de\xc5\xbeelo k sovra\xc5\xbenemu knezu, ki mu je bil dol\xc5\xbean tri vre\xc4\x8de cekinov. Knez je bil znan kot zelo hudoben in neusmiljen mo\xc5\xbe in tako je kralj sklepal, da se je mladeni\xc4\x8da za zmeraj znebil. Mladeni\xc4\x8d na poti sre\xc4\x8da tri velikane, ki mu ponudijo svojo pomo\xc4\x8d, saj poznajo knezovo neusmiljenost. Velikani pri knezu premagajo zmaja in hude zveri ter tako dobijo \xc5\xbeeleno vsoto denarja. Nato knez nanje po\xc5\xa1lje celo vojsko, a eden izmed velikanov pihne skozi nosnico in tako odnese vso vojsko. Denar odnesejo h kralju, ki pa se jih zelo stra\xc5\xa1i, saj ni pri\xc4\x8dakoval da bodo kos hudobnemu knezu. Da bi se jih re\xc5\xa1il, jim podari vse zlato in jih prosi, naj zapustijo grad. Velikani pustijo ves denar mladeni\xc4\x8du, sami pa odidejo vsak v svoj kraj. Mladeni\xc4\x8d je bil bogat. Vrnil se je sre\xc4\x8den domov k o\xc4\x8detu, kjer je \xc5\xbeivel zadovoljen in brez skrbi.\n_START_SECTION_\nGlavni liki\n_START_PARAGRAPH_\nMladeni\xc4\x8d-sin je mlad fant, ki ima v pravljici osredno vlogo na za\xc4\x8detku in na koncu. V osrednjem dogajanju prevzamejo to vlogo trije velikani. Mladeni\xc4\x8d je prikazan kot vztrajen (delo i\xc5\xa1\xc4\x8de od vasi do vasi), ubogljiv (takoj pristane na \xc5\xbeeljo kralja). Fizi\xc4\x8dno je zelo mo\xc4\x8dan, saj lahko na hrbtu nosi \xc5\xbeelezo za cel voz. Je kot zrel otrok, ki se mora znajti v svetu, v katerega je bil poslan. Simbolizira dobrega in pravi\xc4\x8dnega \xc4\x8dloveka, ki mu je usoda naklonjena._NEWLINE_Trije velikani so junaki, ki re\xc5\xa1ijo mladeni\xc4\x8da iz brezizhodnega polo\xc5\xbeaja. Imajo nadnaravne mo\xc4\x8di (prvi ruva drevesa, drugi ima na nogah mlinske kamne in z njimi te\xc4\x8de, tretji s pihanjem skizi nos ustvarja silen veter). So dobri, po\xc5\xa1teni, pripravljeni so pomagati, so pogumni in se bojujejo za pravi\xc4\x8dnost.\n_START_SECTION_\nStranski liki\n_START_PARAGRAPH_\nO\xc4\x8de je omenjen le \xc4\x8disto na za\xc4\x8detku in \xc4\x8disto na koncu in o njem ne izvemo ni\xc4\x8desar, razen da \xc5\xbeeli, da se njegov sin osamosvoji._NEWLINE_Kova\xc4\x8d je boje\xc4\x8d, strahopeten, boji se, da bi mu mladeni\xc4\x8d podrl kova\xc4\x8dijo._NEWLINE_Kralj je podoben kova\xc4\x8d, pravtako se boji mladeni\xc4\x8da. Je bogat in iznajdliv, saj ga po\xc5\xa1lje tja, od koder misli, da ga ne bo ve\xc4\x8d.._NEWLINE_Hudobni knez je najbolj hudobna, neprijazna oseba v pravljici. Je bogat, nepopustljiv, pretkan in vztrajen. Predstavja zlo, nepo\xc5\xa1tenost.\n_START_SECTION_\nInterpretacija dela\n_START_PARAGRAPH_\nPripoved Trije velikani je na prvi pogled nepere\xc4\x8da pravljica, toda \xc5\xbee na za\xc4\x8detku se pojavi zanimivost. Pravljica se za\xc4\x8dne z besedami:"O\xc4\x8de je imel sina.\xc2\xab\xc2\xa0Mama ni nikjer omenjena. Pravzaprav v celotni pravljici ni niti enega \xc5\xbeenskega lika. Ko o\xc4\x8de sina po\xc5\xa1lje h kova\xc4\x8du, ga primora da se osamosvoji. Njegovo tavanje po\xc2\xa0\xc2\xbbvelikem gozdu\xc2\xab\xc2\xa0simbolizira mladega \xc4\x8dloveka, ki je postavljen v svet, ki je zanj \xc5\xa1e tuj. Pravljica otrokom sporo\xc4\x8da (po Bettelheimu ), da v \xc5\xbeivljenju \xc4\x8dlovek naleti tudi na nevarnosti, te\xc5\xbeave, nepo\xc5\xa1tenost, hudobijo,.. ki so neizogiben del \xc5\xbeivljenja. A vse to naj bi \xc4\x8dlovek lahko premagal s po\xc5\xa1tenostjo, pravi\xc4\x8dnostjo in dobroto. Tako je tudi mladeni\xc4\x8d dobil pomo\xc4\x8d treh velikanov, ki so premagali kneza, na koncu pa je bil bogat in sre\xc4\x8den. Torej je dobro premagalo zlo.'